**Fotokonkursa jauniešiem “Mans pagasts”**

**NOLIKUMS**

**1. Vispārīgie jautājumi**

1.1. Konkursa organizators ir Maltas apvienības pārvalde.

1.2. Konkurss veltīts Maltas pagastā dzimušā fotovēsturnieka, Maltas Goda pilsoņa Pētera Korsaka (1937–2024) piemiņai.

**2. Mērķis un uzdevumi.**

2.1. Veicināt bērnu un jauniešu lokālpatriotismu;

2.2. Popularizēt bērnu un jauniešu vidū fotografēšanas prasmes, fotomākslu;

2.3. Atlasīt interesantus, atraktīvus un mākslinieciskus fotoattēlus;

2.4. Labākos fotoattēlus iekļaut izstādēs, kas tiks atklātas Latvijas Republikas proklamēšanas 106. gadadienai veltītajos pasākumos Maltas apvienības pārvaldes pagastu kultūras namos: Maltā, Silmalā, Lūznavā, Ozolainē, Pušā, Feimaņos);

**3. Norise.**

3.1. Norises laiks no 2024. gada 1. augusta līdz 2024. gada 31. oktobrim;

3.2. Fotokonkursa norisē iesaistīti Maltas apvienības pārvaldes sešos pagastos (Feimaņu, Lūznavas, Maltas, Ozolaines, Pušas, Silmalas pagastā) esošie kultūras nami un jauniešu centri.

3.3. Fotokonkursā drīkst piedalīties Maltas apvienības pagastos dzīvojoši bērni un jaunieši – **vecumā no 10 līdz 25 gadiem.**

3.4. Viena persona var iesniegt ne vairāk kā 3 fotoattēlus katrā kategorijā:

* **“Ainava”** (dabas skati),
* **“Sadzīve”** (mājas, lauku u.c. darbi, darbarīki, tehnika u.tml.),
* **“Pilsētvide”** (dažādas ēkas neierastos rakursos),
* **“Personības”** (cilvēku portreti),
* **“Brīvā kategorija”** – tajā var iesūtīt jebkādu fotogrāfiju (sūtot jāpievieno komentārs, kas tajā redzams, kāpēc tas tika fotografēts un kur fotogrāfija tapusi).

3.5. Visi konkursam iesniegtie fotoattēli paliek organizatora īpašumā un organizators patur tiesības tos izmantot pēc saviem ieskatiem bez autora piekrišanas un autoratlīdzības samaksas, norādot autora vārdu un uzvārdu. Darba autors, iesniedzot fotoattēlu konkursam, piekrīt sava darba izrādīšanai atbilstoši šajā punktā norādītajam.

**4. Fotogrāfiju iesniegšana.**

4.1. Fotoattēli jāiesniedz līdz 2024. gada 31. oktobrim.

4.2. Fotografēt var ar fotoaparātu vai telefonu.

4.3. Prasības fotogrāfijām:

* krāsainas vai melnbaltas;
* maksimāla izšķirtspēja (kameras uzstādījumos telefonā);
* pieļaujama minimāla krāsu korekcija (fotografējot ar telefonu).

4.4. Jāsūta uz e-pasta adresi ***maltasapvieniba@inbox.lv***, un vēstulē jānorāda:

4.3.1. Fotogrāfijas autora vārds un uzvārds, vecums;

4.3.2. Kategorija, kurai darbu iesūtāt;

4.3.2. Fotogrāfijas nosaukums, kurā jāiekļauj pagasta nosaukumus un vietvārds (piemēram, Pļava Maltas pagasta Solomenkā).

4.3.3. Ja attēlā redzams cilvēks, jānorāda viņa vārds un uzvārds. Fotokonkursa dalībnieks ir atbildīgs par to, lai iesniegtajos fotoattēlos redzamie cilvēki būtu devuši piekrišanu fotoattēlu publiskošanai.

4.5. Iesniedzot fotoattēlu, fotokonkursa dalībnieks apliecina, ka ir iepazinies ar konkursa nolikumu un piekrīt tā nosacījumiem, kā arī piekrīt savu personas datu apstrādei atbilstoši Vispārīgās datu aizsardzības regulas 6. panta 1. punkta “a” apakšpunktam.

4.6. Organizatoram ir tiesības nepieņemt darbu, kas:

4.6.1. nav dalībnieka paša uzņemts;

4.6.2. neatbilst konkursa nolikumam;

4.6.3. neatbilst ētiskām normām;

4.6.4. satur jebkāda veida reklāmu.

**5. Fotoattēlu izvērtēšana un rezultātu paziņošana**

5.1. Iesniegtos fotoattēlus no 2024. gada 1. līdz 15. novembrim izvērtēs un uzvarētājus noteiks speciāli izveidota žūrija, kurā būs fotojomas profesionāļi, organizatora pārstāvji un citi pieaicinātie eksperti.

5.2. Konkursa žūrija izvēlēsies vienu līdz trim labākajām fotogrāfijām katrā kategorijā. Žūrijas locekļi var lemt par speciālbalvu piešķiršanu.

5.3. Fotokonkursa rezultāti un uzvarētāju vārdi tiks paziņoti Latvijas Republikas proklamēšanas 106. gadadienai veltītajos pasākumos Maltas apvienības pārvaldes pagastu kultūras namos (2024. gada novembrī).

5.4. Fotokonkursa uzvarētāji tiks apbalvoti ar balvām un diplomiem.

**“Šodienas dinamiskais laikmets un pārmaiņas Latvijā ienes daudz jauna,**

**to dokumentēt ir mūsu pienākums.”**

(Pēteris Korsaks)